Arne Domnérus

**Sven Arne Domnérus** (født 20. desember 1924 i Solna nær Stockholm, død 2. september 2008) var en svensk jazzmusiker (saksofon og klarinett), orkesterleder og komponist, kjent under tilnavnet **«Dompan»**.

## Liv og virke
I Sverige var han kapellmester  i Sundsvall 1942, med Lulle Ellbojs artist på Vinterpalatset 1943–45, med Simon Brehm på Salle de Paris i Sturegaten 1947–49, engasjert av Thore Erlings orkester 1949, og med Rolf Ericson Septet i 1951.

Han ble raskt sentral i miljøet rundt jazzklubben Nalen, og ledet det tilhørende Nalenbandet 1955–1964.

Nasjonalt har han samarbeidet mye med Bengt Hallberg, Gunnar Svensson, Monica Zetterlund,  Georg Riedel og Putte Wickman, samt  1967&ndash;1978 ledet «Radiojazzgruppen» og stått for radioprogrammet *Jazz under stjärnorna* fra 1964.

Hans bidrag til svensk filmmusikk omfatter *Danssalongen* (1955), *Restaurant Intim* (1950), *Kvinnan som försvann* (1949) og *Det glada kalaset* (1946).

Han samarbeidet med flere norske jazzartister, deriblant Bjarne Nerem  som han spilte sammen med i Harry Arnolds Orkester (1959–1964). Han utgav over hundre plater og deltok dessuten på utgivelsene til en rekke andre artister.

Utover 1990-tallet foretok han flere innspillinger og turneer til USA. Senere partnere inkluderer Akademiska kören (2000), og han holdt en årlig sommerkonsert-serie «Blå måndag» på Skansen i Stockholm.

Sammen med Bengt Hallberg spilte han i 1977 inn en versjon av «Ja vi elsker»  (Zarepta, ZA36010) som ble forbudt i Norge

Han har mottatt Gyllene Skivan fra Orkesterjournalen fire ganger; i 1955 for *Rockin Chair*, 1967 for *Megafon*, 1978 for *Duets for Duke* (med Bengt Hallberg) og 1999 for *Face to face* (med Bernt Rosengren).  Han fikk Djangoprisen fra Swedisk Jazz Celebration i 2001, og i 2004 ble han utnevnt til professor (*Illis quorum*') av den svenske regjering for sin mangeårige innsats for musikken.  

Prisen Guldsaxen deles ut i Domnerus' navn, først i 2004 til Magnus Lindgren.

Han var far til Leif Domnérus, programleder for jazzprogrammet Body & Soul på Sveriges Radio P4.

## Plateutgivelser
* *Rockin Chair*, His Masters Voice, 1955
* *Mobil*, Megafon, 1967
* *Duets for Duke*, med Bengt Hallberg, Sonet, 1978
* *Downtown Meeting* med Clark Terry, 1977
* *Ja, vi älskar*, med Bengt Hallberg o.a. 1977, Zarepta, ZA36010
* *Arne Domnerus with [[Jimmy Rowles]]*, opptak fra 19. april 1979, FLCCD  2005.
* Arne Domnérus Nontet & Quartet, *Bröst-toner*, FLCCD 2006
* Arne Domnerus kvartett, *Evergreens fra Kanaan*, På Kirkelig Kulturverksted
* Arne Domnerus kvartett, *Dompan at the Savoy*, med Ulf Johansson, Phonastic, PHONCD 8806, 1990
* *Skyline Drive*, med Benny Carter, 1992
* *Sugar Fingers*, Phontastic, PHONCD 8831, 1993
* *Happy Together*, med Putte Wickman, 1995
* *Black Beauty, the [[Duke Ellington|Duke]] in mind*, med Joya Sherril, Phonastic, PHONCD 8834
* Arne Domnerus kvartett, *Blåtoner fra Troldhaugen*, musikk av Edvard Grieg.  På Kirkelig Kulturverksted, FXCD65, 1986
* *Face to face*, med Bernt Rosengren, 1999
* *Jump For Joy 1959-1961*, Dragon, 2002
* *Favourite Groups 1949-1950*, 2002
* *Antiphone Blues*, Proprius, CPRO 7744, 2003
* Arne Domnerus kvartett, *Sabra*, 2004

## Filmografi (utvalg)
* 1943 – *[[Natt i hamn]]*
* 1953 – *[[Resan til dej]]* (Resan till dej)

## Referanser


## Eksterne lenker
* 
* 
*